Didong

Didong panèka sala sèttong senè rakyat Gayo sè nyampor unsur-unsur tari, vokal, sareng sastra.Panji Prayitno. "Lebih Dekat dengan Didong: Simfoni Budaya Gayo dalam Syair, Musik, dan Gerakan". Liputan 6. 2025-08-24. Aksès 2025-12-28. Didong èmolaè sajjhâk jhâman pamarènta'an Reje Linge XIII.Fitriyani Puspa. "Tari yang Berasal dari Aceh adalah Cerminan Budaya Masyarakatnya, Simak Apa Saja". Liputan 6. 2023-05-05. Aksès 2025-12-28. Sala sèttong senèman sè ngabdhiaghi kaoḍi'ânna kaangghuy èjâp ka sala sèttong kesenèan èngghi panèka kaghungnah Abdul Kadir To'et. Kesenèan Didong lebbi èkasennengngè sareng orèng Takengon sareng Bener Meriah. 

 Artè 
Bâḍâ sè madhâbu jhâ’ oca’ “didong” paneka semma’ ḍâ’ atèna oca’ “denang” otabâ “donang,” sè ngaghungè artè “nyanyèan sambi alako otabâ kaangghuy mabhunga atè otaba areng-sareng kalabân nyi-munyian". Sareng, sè laèn jhughân madhâbu jhâ’ Didong asalla ḍâri oca’ “din” sareng “dong.” "Din" ngaghungè artè aghâma sareng "dong" ngaghungè artè Ḍa'wah."Didong, Syiar Dalam Syair dari Tanah Rencong". Liputan 6. 2014-08-12. Aksès 2025-12-28. 

 Perran 
Awwâlla didong èghunaaghi mènangka sarana kaangghuy nyebbarghi aghâma Islam lebât saèr. Para Senèman didong bânnè coma nyampaiaghi narasi sè èkasennengngè sareng panonton, namong jhughân ètojjuaghi kaangghuy abhânto panontonna ngartè artena kaoḍi'ân sè ècocokkaghi sareng kanyataan kaoḍi'ânna para Nabi sareng tokoh-tokoh aghâma Islam. È ḍâlem didong èngghi panèka aèssè nilai-nilai aghâma, nilai-nilai estètika, nilai-nilai kebersamaan, sareng salaènna. Ḍâri ka'ḍinto, è ḍâlem ngalakonè didong, ceh otabâ senèman didong bânnè coma kodhu onèng kalabân carèta-carèta aghâma namong jhughân kodhu bisa asaèr, ngaghungè sowara sè nyaman, tor tèngka sè saè. Singkatta, sorang ceh panèka senèman sè jhujhur, sè aghâdhui kaunggulân è sakabbhina aspèk sè ngaghungè kaitan kalabân peranna è ḍâlem nyebbaraghi pangajhârân aghâma Islam. Didong salanjhângnga èlampaaghi è arè-arè aghâma Islam sè rajâ.  

 Perkembangan 
È Ḍâlem perkembanganna, didong ampon aobâ, ta' namong èlampa'aghi è arè-arè rajâ Islam, namong jhughân è upacara-upacara traḍisional akadhi akabin, asonnat, abhângon roma, paraya'an panen, nyambut tamoy, sareng salaènna. È ḍâlem ngalakonè didong, orèng sè nampilaghi biasana mèlè tema sè cocok ghâbây upacara sè èlaksanaaghi. Contona, è bâkto akabin, orèng sè adidong bhâkâl nyampaiaghi teka-teki sè èpusataghi ḍâ' atoran adhât akabin. Mèlana, orèng sè adidong didong kodhu ngaghungè pangatawoan sè samporna ḍâ' sakbbhina tentang adhât kabin. Kalabân cara ka’ḍinto, pangataowan masyarakat ḍâ’ kabiyasa’an ka’ḍinto bisa terros èpèyara. Para ceh bhâkal nyarè polè nilai-nilai sè ampon para' èlanga kangghuy kaparlowan senè didong.Dini Daniswari. "Mengenal Didong, Kesenian dari Gayo: Pengertian, Sejarah, dan Tujuan". Kompas. 2024-12-25. Aksès 2025-12-28.

 Sombher